Madaxweynaha ayaa sidoo kale ka hadley socdaalkii uu ku tegay dalka Kenya, waxa uu Kenya ku tilmaamey in uu yahay dalka ay fadhiyaan hay’adaha caalamiga ah ee ka shaqeeya Soomaaliya,hay’adahaas oo xiriir badan inaka dhexeeyo, waxyaabaha aan halkaas u tagney oo aan wax ka soo qabanay waxaa ka mid ahaa been abuur laga sameeyey Puntland intii ay jirtey oo dhan, taas oo ah in ay Puntland ay hormuud ka tahay arimaha Burcadbadeeda, maamuladu la shaqeytaan, waxaana arintaas sameeyey rag la yaqaan oo weligood Puntland ka soo horjeeda, kuwaas oo ugu danbeyntii shaqo ka heley International Monitering Group, waxaana qaatey warbixintaas UN-ka waxaana ka mid ahaa in ay jiraan niman argagixiso ah oo ku sugan buurta Galgala iyo rag kale oo lagu eedeeyey Burcadbadeed, laakiin waxaa cad in Puntland ay tahay meesha keliya ee Burcadbadeeda lagala dalaamo, taas oo UN-ka hay’adda u qaabilsan denbi baarista ayaa qirtey, ayuu yiri Dr.
